Last saved by: O924180

KAUSTISEN KUNTA | OTE PÖYTÄKIRJASTA
Kunnanhallitus | § 123 | 21.05.2012

LAUSUNNON ANTAMINEN OIKEUSMINISTERIÖLLE ULOSOTTOVIRASTOJEN TOIMIPAIKOISTA

26/0/06/063/2012

KHALL  § 123	Valmistelija kunnanjohtaja Arto Alpia puh. 0400 569 401 

Oikeusministeriö on lähettänyt kunnalle kirjeen, jossa se pyytää lausuntoa ulosottovirastojen toimipaikkamuutoksista 16.5.2012 mennessä.

Ulosottovirastojen toimipaikoista säädetään 1.1.2008 voimaan tulleella oikeusministeriön päätöksellä. Päätöksen mukaan ulostotovirastoilla ja maakunnanvoudinvirastolla on yhteensä 178 toimipaikkaa, jotka jakautuvat 22 päätoimipaikkaan ja 156 sivutoimipaikkaan. Osa sivutoimipaikoista toimii ns. päivystystoimipaikkana, jossa ei ole vakituista henkilöstöä ja jossa on mahdollisuus vastaanottaa asiakkaita tiettyinä aikoina tai tarvittaessa.

Ulosoton organisaatiota on uudistettu vuoden 1996 paikallisuudistuksesta lähtien vähentämällä ulosottopiirien määrää 231:stä nykyiseen 22:een. Toteutettujen organisaatiomuutosten yhteydessä ei ole selvitelty kattavasti ulosoton toimipakkaverkon tarpeellisuutta. Vaikka ulosottopiirejä on yhdistetty, toimipaikat ovat säilyneet ennallaan. Ulosoton lainsäädäntö ja tietojärjestelmä on uusittu ja tarve henkilökohtaiseen asiointiin on vähentynyt. Asiointi ulosotossa tapahtuu pääosin nykyisin sähköisesti ja puhelimitse.

Toimipaikkojen säilymisen tai niistä luopumisen perusteita Oikeusministeriön raportissa on arvioitu seuraavasti: 

1. Palvelun tarve - väestötiheys, asiakaskäynnit, ruotsinkieliset palvelut
2. Maantieteelliset etäisyydet
3. Julkiset liikenneyhteydet.

Alueellista palvelutarvetta ei ole voitu peilata toimialueen velallismääriin, koska tilastoja velallismääristä ei ole saatavilla toimipaikkakohtaisesti. Tästä syystä asiakaspalvelun tarvetta on arvioitu toimipaikan vastuualueeseen kuuluvien kuntien väestökehityksellä viimeisten kymmenen vuoden aikana. Lisäksi alueen palvelutarvetta on arvioitu vuonna 2008 toteutetun asiakaskäyntiselvityksen perusteella, jossa ulosottovirastot kartoittivat asiakaskäyntien määrän ja laadun toimipaikoissaan kolmen kuukauden aikana keväällä 2008.

Ruotsinkielisten palvelujen saatavuus on otettu huomioon alueille, joissa on kaksikielisiä tai ruotsinkielisiä kuntia. Säilytettävien toimipaikkojen edellytyksiin tarjota ulosoton palveluja ruotsinkielellä on kiinnitetty erityistä huomiota.

Toimipaikan vastuualueeseen kuuluvien kuntien maantieteellinen etäisyys ja julkiset liikenneyhteydet lähinnä sijaitseviin säilytettäviksi ehdotettuihin toimipaikkoihin on otettu huomioon asiointimahdollisuuksia arvioitaessa. Ehdotetut toimipaikkaverkon asiointietäisyydet on pyritty mitoittamaan sellaisiksi, että satunnainen asioiminen ulosottovirastossa ei olisi asiakkaiden kannalta kohtuuttoman hankalaa. Pitkistä matkoista ja huonoista liikenneyhteyksistä huolimatta osasta toimipaikoista on esitetty luovuttavaksi, jos palveluntarve alueella on arvioitu niin vähäiseksi, ettei pysyvän toimipaikan säilyttäminen ole toiminnallisesti tai taloudellisesti mielekästä.

Keski-Pohjanmaan ja Pohjanmaan ulosottoviraston toimialueella on 24 kuntaa, joissa oli vuoden 2010 lopussa yhteensä 246.245 asukasta. Ulosottoviraston toimialueeseen kuuluvien kuntien asukasmäärä on kasvanut noin 2 % viimeisen kymmenen vuoden aikana. Valtaosassa toimialueen kunnista väestömäärä on laskeva. 

Virastolla on tällä hetkellä 12 toimipaikkaa: Vaasa (päätoimipaikka), Kannus, Kaustinen, Kokkola, Kristiinankaupunki, Kruunupyy, Laihia, Maalahti, Närpiö, Pietarsaari, Uusikaarlepyy ja Vöyri-Maksamaa. 

Kaustisen toimipaikasta esitetään luovuttavaksi. Toimipaikassa työskentelee yksi toimistohenkilö ja kaksi kihlakunnanulosottomiestä, jotka hoitavat Halsuan, Kaustisen, Lestijärven, Perhon, Toholammin ja Vetelin alueella asuvien ulosottovelallisten asioita. Asiakaskäyntien määrä toimipaikassa oli seurantajaksolla hyvin vähäinen. Kaustisen ja Kokkolan välimatka on noin 45 km ja nykyisin Kaustiselta hoidettavien etäisimpien kuntien Lestijärven ja Perhon etäisyys Kokkolaan on noin 100 km. Oikeusministeriö toteaa, että vaikka välimatkat ovat pitkiä ja julkiset kulkuyhteydet huonoja, alueen väestöpohja ja sitä kautta ulosottopalvelujen tarve ei edellytä pysyvän toimipaikan säilyttämistä. Kolmen viranhaltijan toimipaikka on myös toiminnallisesti epätarkoituksenmukainen eikä alueen palvelutarve edellytä henkilömäärältään vahvempaa yksikköä. Asiakaspalvelussa voitaisiin tarvittaessa hyödyntää Kaustisen yhteispalvelupisteen tiloja.

Alueen toimipisteistä myös Laihian, Kannuksen, Kruunupyyn, Maalahden, Närpiön, Vöyrin ja Uusikaarlepyyn paikoista esitetään luovuttavaksi.

Uudistuksen jälkeen Keski-Pohjanmaan ja Pohjanmaan ulosottovirasto toimisi jatkossa Vaasan päätoimipaikassa sekä Kokkolan, Kristiinankaupungin ja Pietarsaaren sivutoimipaikoissa.

Kaustisen kunta on etukäteisilmoituksenaan ilmoittanut vastustavansa muutosta.

Esitys kj.	Kunnanhallitus lausuntonaan toteaa seuraavaa:

Valtion palvelurakenneuudistus on käytännössä osoittautunut palvelujen poistamiseksi harvaan asutuilta maaseutualueilta. Pitemmältä ajanjaksolta tarkasteltaessa esimerkkinä voidaan pitää poliisi-, kela- ja verotoimistopalvelut palvelujen poistamista maaseutukunnista. Nimellisesti palveluja pyritään tuottamaan kuntien vastuulle siirrettyjen yhteispalvelupisteiden kautta. Kunnille palveluiden tuottamisesta maksettavat korvaukset eivät kuitenkaan mahdollista palvelujen tuottavien henkilöiden kouluttamista ja ajantasaisen tiedon ylläpitämistä. Näin vastuu, kustannukset ja mielikuva palvelujen olemassa olosta on siirretty kunnille, vaikka todellisuudessa sen kuuluisi olla ja näkyä valtion toimintana hyvine ja huonoine osioineen. Samalla kansalaiset on saatettu eriarvoiseen asemaan asuinpaikan mukaan vaikka verotus on yhtäläinen. Useimmin maaseudun asukkaat maksavat kalliin hinnan pakollisista valtion palveluiden käyttämisistä pitkien ja aikaa vievien asiointimatkojen kustannuksina. Valtion palvelurakenneuudistuksen kansantaloudellisista kokonaiskustannuksien muutoksista ei ole koskaan muutoksen yhteydessä esitetty laskelmia puhumattakaan siitä, että niitä olisi korvattu kalliimpina asiointikustannuksina maaseudun väestölle.

Kaustisen kunnanhallitus vastustaa kaikkia valtionhallinnon palvelurakenneuudistuksia, jotka eivät perustu kokonaisvaltaisesti kansantalouteen säästöjä tuoviin ja palveluja parantaviin selvityksiin. Nyt esillä olevasta Kannuksen ja Kaustisen palvelupisteiden lakkauttamisesta ei ole esitetty tällaisia selvityksiä tai tutkimukseen perustuvia päätelmiä.

Päätös	Hyväksyttiin.
	__________

Asianmukaisesti allekirjoitetusta ja tarkastetusta pöytäkirjasta kirjoitetun otteen oikeaksi todistaa:

Kaustisella 24.5.2012

Virallisesti: 

Annika Rauma
keskusarkistonhoitaja

OIKAISUVAATIMUSOHJEET  JA VALITUSOSOITUS

Oikaisuvaatimus-
oikeus

Seuraaviin päätöksiin tyytymätön voi tehdä kirjallisen oikaisuvaatimuksen. Oikaisuvaatimus on tehtävä 14 päivän kuluessa päätöksen tiedoksisaannista. Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.

Viranomainen, jolle oikaisuvaatimus tehdään

Kaustisen kunnanhallitus
PL 10, 69601 Kaustinen

Oikaisuvaatimus,
pykälät:

124, 128, 130, 132

Muutoksen-
hakukiellot / kieltojen perusteet

Seuraavista päätöksistä ei kuntalain 91 §:n mukaan saa tehdä kunnallisvalitusta, koska päätös koskee vain valmistelua ja täytäntöönpanoa.
Pykälät: 122, 123, 125, 127, 129, 131

Pöytäkirjan
nähtäväksi 
asettaminen

^Pvm

25.5.2012

Valitusviranomainen ja valitusaika | Seuraaviin päätöksiin voidaan hakea muutosta kirjallisella valituksella. Oikaisuvaatimuksen johdosta annettuun päätökseen saa hakea muutosta kunnallisvalituksin vain se, joka on tehnyt oikaisuvaatimuksen. Mikäli päätös on oikaisuvaatimuksen johdosta muuttunut, saa päätökseen hakea muutosta kunnallisvalituksin myös asianosainen sekä kunnan jäsen. Valitusaika alkaa päätöksen tiedoksisaannista.

Valitusviranomainen:			Valitusaika: 30 päivää §:t
Vaasan hallinto-oikeus                                                          Valitusaika 14 päivää §:t             
PL 204, 65101 Vaasa               

Muu valitusviranomainen:                                                     Valitusaika:

Muutoksen-
hakukiellot / kieltojen perusteet

Koska päätöksestä voidaan tehdä kuntalain 89 §:n 1 mom. mukaan kirjallinen oikaisuvaatimus, seuraaviin päätöksiin ei saa hakea muutosta valittamalla.
Pykälät: 124, 128, 130, 132

Hallintolainkäyttölaki 5 § / muun lainsäädännön mukaan seuraaviin päätöksiin ei saa hakea muutosta valittamalla.
Pykälät ja valituskieltojen perusteet: § 126, etuostolaki 22 §

Valituskirja

Valituskirjassa on ilmoitettava
-  valittajan nimi, ammatti, asuinkunta ja postiosoite
-  päätös, johon haetaan muutosta
-  miltä osin päätöksestä valitetaan ja muutos, joka siihen vaaditaan tehtäväksi
-  muutosvaatimuksen perusteet
Valituskirja on valittajan tai valituskirjan muun laatijan omakätisesti allekirjoitettava. Jos ainoastaan laatija on allekirjoittanut valituskirjan, siinä on mainittava myös laatijan ammatti, asuinkunta ja postiosoite. 
Valituskirjaan on liitettävä päätös, josta valitetaan, alkuperäisenä tai viran puolesta oikeaksi todistettuna jäljennöksenä sekä todistus siitä päivästä, josta valitusaika on luettava. Tuomioistuinten ja eräiden oikeushallintoviranomaisten suoritteista perittävistä maksuista annetun lain (701/93) nojalla muutoksenhakijalta peritään oikeudenkäyntimaksua hallinto-oikeudessa 90 euroa.

Valitusasia-
kirjojen toimittaminen

Valitusasiakirjat on toimitettava valitusviranomaiselle ennen valitusajan päättymistä. Omalla vastuulla valitusasiakirjat voi lähettää postitse tai lähetin välityksellä. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä.

Lisätietoja |

OIKAISUVAATIMUSOHJE  JA VALITUSOSOITUS HANKINTA-ASIOISSA (HAKEMUSOSOITUS)

	Julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan julkisista hankinnoista annetun lain (Hankintalaki) mukaan hakea muutosta vaatimalla hankintayksiköltä (hankinnasta päättäneeltä viranomaiselta) oikaisua (hankintaoikaisu). Asia voidaan myös saattaa valituksella markkinaoikeuden käsiteltäväksi, mikäli hankinnan arvo ylittää hankintalain 15 §:n mukaisen kynnysarvon.

I Oikaisuohje

	Hankintayksikön päätökseen tai muuhun hankintamenettelystä tehtyyn ratkaisuun tyytymätön voi vaatia hankintalain 80 - 83 §:n mukaan hankintaoikaisua. Hankintaoikaisua voi vaatia hankintayksiköltä kirjallisesti tarjouskilpailuun osallistunut tarjoaja tai osallistumishakemuksen tehnyt ehdokas eli se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen).

	Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta.

	Sähköistä tiedonantoa käytettäessä hankintapäätös oheisasiakirjoineen katsotaan saaduksi tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

	Jos tiedoksianto toimitetaan postitse kirjeellä vastaanottajalle, vastaanottajan katsotaan saaneen asiasta tiedon seitsemäntenä päivänä sen lähettämisestä, jollei tiedoksiannon näytetä tapahtuneen myöhemmin. Käytettäessä todisteellista tiedoksiantotapaa, tiedoksianto katsotaan tapahtuneeksi saantitodistuksen osoittamana aikana tai erilliseen tiedoksisaantitodistukseen merkittynä aikana.

	Hankintaoikaisua koskevan vaatimuksen sisältö

	Hankintaoikaisuvaatimuksesta on käytävä ilmi vaatimukset perusteluineen. Vaatimuksesta on käytävä ilmi oikaisua vaativan nimi sekä tarvittavat yhteystiedot asian hoitamiseksi.

	Vaatimukseen on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa.

	Toimitusosoite

	Hankintaoikaisuvaatimus toimitetaan hankintayksikölle. 

	Hankintayksikön yhteystiedot:

	Kaustisen kunta/ xlautakunta
	PL 10
	69601 KAUSTINEN
	Käyntiosoite: Kappelintie 13
	Sähköposti: kaustisen.kunta@kaustinen.fi

	Hankintaoikaisuvaatimuksen vireilletulo ja käsittely eivät vaikuta siihen määräaikaan, jonka kuluessa asianosainen voi hankintalain nojalla hakea muutosta valittamalla markkinaoikeuteen.

II Valitusosoitus markkinaoikeuteen

	Tarjoaja, osallistumishakemuksen tehnyt ehdokas tai muu taho, jota asia koskee, voi saattaa asian markkinaoikeuden käsiteltäväksi tekemällä valituksen.

	Julkisista hankinnoista annetun lain 86 §:n mukaan puitejärjestelyyn perustuvaan hankintaan ei saa hakea valittamalla muutosta, jollei markkinaoikeus myönnä asiassa käsittelylupaa  Lupa on myönnettävä, jos:

1.	asian käsittely on lain soveltamisen kannalta muissa samanlaisissa asioissa tärkeää; tai
2.	siihen on painava, hankintayksikön menettelyyn liittyvä syy.

	Jollei toisin säädetä, valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.

	Valitus on tehtävä 30 päivän kuluessa tiedoksisaannista, jos hankintayksikkö on tehnyt hankintasopimuksen hankintalain 78 §:n 1 nojalla noudattamatta odotusaikaa.

	valitus on tehtävä kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.

	Sähköistä tiedoksiantoa käytettäessä hankintapäätös oheisasiakirjoineen katsotaan saaduksi tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

	Jos tiedoksianto toimitetaan postitse kirjeellä vastaanottajalle, vastaanottajan katsotaan saaneen asiasta tiedon seitsemäntenä päivänä sen lähettämisestä, jollei tiedoksiannon näytetä tapahtuneen myöhemmin. Käytettäessä todisteellista tiedoksiantotapaa, tiedoksianto katsotaan tapahtuneen saantitodistuksen osoittamana aikana tai erilliseen tiedoksisaantitodistukseen merkittynä aikana.

	Valituksen sisältö

	Valituksessa on ilmoitettava hankinta-asia, jota valitus koskee, sekä valittajan vaatimukset ja niiden perusteet. Puitejärjestelyyn perustuvan hankinnan osalta valituskirjelmässä on esitettävä, minkä vuoksi käsittelylupa tulisi myöntää.

	Valituksessa on ilmoitettava valittajan nimi ja kotikunta. Jos valittajan puhevaltaa käyttää hänen laillinen edustajansa tai asiamiehensä tai jos valituksen laatija on joku muu henkilö, valituksessa on ilmoitettava myös tämän nimi ja kotikunta. Lisäksi on ilmoitettava postiosoite ja puhelinnumero, joihin asiaa koskevat ilmiotukset valittajalle voidaan toimittaa. Valittajan, laillisen edustajan ja asiamiehen on allekirjoitettava valituskirjelmä.

	Valitukseen on liitettävä alkuperäisenä tai jäljennöksenä päätös, johon haetaan muutosta, sekä todistus siitä, minä päivänä päätös on annettu tiedoksi tai muu selvitys valitusajan alkamisen ajankohdasta. Valitukseen on liitettävä asiakirjat, joihin valittaja vetoaa vaatimuksensa tueksi. Asiamiehen on liitettävä valituskirjelmään valtakirja, kuten hallintolainkäyttölain 21 §:ssä säädetään.

	Valituksen toimittaminen

	Valitus on toimitettava markkinaoikeudelle. valituksen tulee olla perillä valitusajan viimeisenä päivänä ennen markkinaoikeuden virka-ajan päättymistä. Itse tiedoksisaantipäivää ei lasketa mukaan.

	Valituksen voi toimittaa markkinaoikeuden kansliaan henkilökohtaisesti, asiamiestä käyttäen, lähetin välityksellä, postitse, telekopiona tai sähköpostin avulla kuten laissa sähköisestä asioinnista viranomaistoiminnassa (13/2993) säädetään. Jos vireillepanon viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa markkinaoikeudelle ensiksi seuraavana arkipäivänä.

	Valituskielto

	Hankintalain 102 §:n mukaan markkinaoikeuden toimivaltaan kuuluvaan asiaan ei saa hakea muutosta kuntalain eikä hallintolainkäyttölain nojalla.

	Puitejärjestelyyn perustuvaan hankintaan ei saa hakea muutosta valittamalla, jollei markkinaoikeus myönnä asiassa käsittelylupaa hankintalain 86 §:n mukaisesti.

	Muutoksenhausta ilmoittaminen hankintayksikölle

	Hankintalain 88 §:n nojalla hankinta-asiaan muutosta hakevan on kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikölle viimeistään silloin, kun hankintaa koskeva valitus toimitetaan markkinaoikeuteen. Ilmoitus on toimitettava hankintayksikön kohdassa I mainittuun osoitteeseen. Oikeudenkäyntimaksu markkinaoikeussa on 226 euroa.

	Markkinaoikeuden osoite ja muut yhteystiedot

	Markkinaoikeus, PL 118, 00131 HELSINKI
	Käyntiosoite: Erottajankatu 1 - 3, HELSINKI
	puh. 010 364 3300
	fax. 010 364 3314
	sähköposti: markkinaoikeus@oikeus.fi 

OIKAISUOHJE JA VALITUSOSOITUS (ERITYISALAT)

	Vesi- ja energiahuollon, liikenteen ja postipalvelujen alalla toimivan yksikön julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan hakea muutosta vaatimalla hankintayksiköltä oikaisua (hankintaoikaisu). Asia voidaan myös saattaa valituksella markkinaoikeuden käsiteltäväksi, mikäli hankinnan arvo ylittää vesi- ja energiahuollon, liikenteen ja postipalvelujen alalla toimivan yksiköiden hankinnoista annetun lain (erityisalojen hankintalaki) 12 §:n mukaisen kynnysarvon.

	Edellä mainitun kynnysarvon alittavaan hankintaan sovelletaan julkisista hankinnoista annetun lain (hankintalaki) hankintaoikaisua koskevia säännöksiä, jos hankintayksikkö on valtio, kunnan tai kuntayhtymän viranomainen, liikelaitos, julkisoikeudellinen laitos tai edellämainittujen tahojen muodostama yhteenliittymä.

	I Oikaisuohje

	Katso oikaisuohje ylempänä Oikaisuvaatimusohje ja valitusosoitus hankinta-asioissa (hakemusosoitus) .

_________________________________________________________________________